Կլիմենտ Հարությունյան

Կլիմենտ Ամասիայի Հարությունյան (), հայ պատմաբան, պատմական գիտությունների դոկտոր։

Կենսագրություն 
Ծնվել է 1940 թվականի մայիսի 1-ին Ղափան (այժմ՝ Կապան) քաղաքում։ 1957 թվականին ավարտել է Ղափանի թիվ 2 միջնակարգ դպրոցը։ 1966 թվականին գերազանցության դիպլոմով ավարտել է Երևանի Խաչատուր Աբովյանի անվան հայկական պետական մանկավարժական համալսարանի պատմալեզվագրական ֆակուլտետի պատմության բաժինը։ 1966-1968 թթ. որպես գիտաշխատող աշխատել է Հայաստանի նորագույն պատմության պետական կենտրոնական արխիվում։ 1968-1971 թթ. ուսանել է Հայաստանի գիտությունների ակադեմիայի պատմության ինստիտուտի ասպիրանտուրայում։ 1971 թվականից առ այսօր աշխատում է նույն ինստիտուտում։ 1972 թվականին պաշտպանել է թեկնածուական ատենախոսություն։ 1994 թվականից ղեկավարել է «Հայ ժողովրդի մասնակցությունը Երկրորդ համաշխարհային և Հայրենական Մեծ պատերազմներին» թեմատիկ խումբը։ Նույն թվականին պաշտպանել է դոկտորական ատենախոսություն։ Հեղինակել է գլխավորապես Հայրենական Մեծ պատերազմին հայ ժողովրդի մասնակցությանը վերաբերող շուրջ երկու տասնյակ մենագրությունների։

Երկերի մատենագիտություն 
 51–րդ գվարդիական դիվիզիայի մարտական ուղին, Երևան, 1980, 132 էջ։
 Հայ ռազմիկները Չեխոսլովակիայի ազատագրման համար մղված մարտերում (1944–1945 թթ.), Երևան, 1983, 247 էջ։
 Հարությունյան Կլիմենտ, Սահակյան Մ. «Նրանք մարտնչել են հանուն հայրենիքի», Երևան, 1988, 398 էջ։
 Հայ ռազմիկները Հունգարիայի և Ավստրիայի ազատագրման մարտերում (1944–1945 թթ.), Երևան, 1990, 529 էջ։
 Մարշալ Բաղրամյան (կյանքն ու գործունեությունը), Երևան, 1997, 136 էջ։
 Հարությունյան Կլիմենտ, Ավետիսյան Հրանտ, Վիրաբյան Ամատունի «Գրիգոր Հարությունյան (կյանքը և գործունեությունը)», Երևան, 2000, 350 էջ։
 Գրիգոր Արտեմի Հարությունյանի գործունեությունը Հայրենական Մեծ պատերազմի տարիներին (1941–1945 թթ.), Երևան, 2001, 154 էջ։
 Հայ ժողովրդի մասնակցությունը Երկրորդ համաշխարհային պատերազմին (1939–1945 թթ.), Երևան, 2001, 136 էջ։
 Հարությունյան Կլիմենտ, Մանուկյան Հրաչիկ «Հայ ժողովրդի ավանդը Հայրենական Մեծ պատերազմում տարած հաղթանակում (1941–1945 թթ.)», Երևան, 2001, 128 էջ։
 Հայ ժողովրդի մասնակցությունը Հայրենական Մեծ պատերազմին (1941–1945 թթ.), Երևան, 2002, 248 էջ։
 Հայկական ազգային զորամիավորումները 1918–1945 թվականներին, Երևան, 2002, 272 էջ։
 Գեներալ–մայոր Վլադիմիր Ասատուրի Հայրապետյան, Երևան, 2007, 296 էջ։
 Հայ ռազմիկների մասնակցությունը Խորհրդա–Ֆիննական պատերազմին, Երևան, 2008, 228 էջ։
 Հարությունյան Կլիմենտ, Պողոսյան Հ. «Հայ ժողովրդի ավանդը Հայրենական Մեծ պատերազմում տարած հաղթանակում (1941–1945 թթ.)», Երևան, 2010։
 Հայ զորավարներ և զորահրամանատարներ (1941–1945 թթ.), Երևան, 2011, 160 էջ։
 Ջավախքահայերի մասնակցությունը Հայրենական Մեծ պատերազմին (1941–1945 թթ.), Երևան, 2014, 284 էջ։
 Հայ ժողովրդի զավակների մասնակցությունը Հայրենական Մեծ պատերազմին (1941–1945 թթ.), հատ. Ա., Երևան, 2016, 334 էջ։

Գրականություն 
 Ով ով է (Հայեր։ Կենսագրական հանրագիտարան), հատ. 1, Երևան, 2005։

Արտաքին հղումներ 
 http://am.hayazg.info/Հարությունյան_Կլիմենտ_Ամասիայի - Հարությունյան Կլիմենտ Ամասիայի, Հայ ազգ հիմնադրամ
 https://www.youtube.com/watch?v=nAGLtctFxcw - Հարցազրույց. Կլիմենտ Հարությունյան
 http://www.academhistory.am/upload/files/Klement_Harutyunyan.pdf - ՀՀ ԳԱԱ Պատմության ինստիտուտ. Մատենագիտություն պատմական գիտությունների դոկտոր Կլիմենտ Ամասիայի Հարությունյանի աշխատությունների

Հայ պատմաբաններ
ՀՊՄՀ շրջանավարտներ
Պատմական գիտությունների դոկտորներ